Fizika A2
Gyakorló feladatok: 1.

•	A koordinátarendszer x-tengelye mentén két töltés található. A q1= 7C töltés az origóban helyezkedik el, míg a q2= –5C töltés az origótól 0,3m távolságra van.
(a) 	Határozzuk meg az elektromos térerősséget az y-tengely mentén,
(b) 	határozzuk meg az elektromos térerősséget az x-tengely mentén,
(c) 	van-e az x-tengely mentén olyan pont ahol a térerősség nulla?
(d) 	van-e az y-tengely mentén olyan pont ahol a térerősség nulla?
(e) 	létezik-e a térnek egyéb olyan pontja ahol a térerősség nulla?
•	Oldjuk meg az előző feladatot abban az esetben is, ha a második töltést q2= +5C értékűre cseréljük!
•	Két töltést helyeztünk el a koordináta rendszer y-tengelyén. A -5 C töltésű a (0,-1) m pontban, a 2 C töltésű pedig a (0,1) m pontban helyezkedik el. Határozza meg az elektromos térerősséget a (0,0) m, (0,2) m és (2,0) m pontokban!
•	Elektromosan töltött, l hosszúságú rúdon a teljes Q töltés egyenletesen oszlik el. Határozzuk meg az elektromos térerősséget a rúd tengelyében, a rúd egyik végétől d távolságra!
•	A homogén, E nagyságú elektromos erőtér a koordinátarendszer z-tengelyének irányába mutat. Határozzuk meg az elektromos fluxus értékét az OABC tetraéder minden lapjára külön-külön, ahol az O pont az origót jelenti, az A, B, C pontok koordinátái pedig rendre A(a,0,0), B(0,b,0), C(0,0,c)! Mutassuk meg, hogy OAB+OAC+OBC+ABC = 0 !